**Prof. dr. Iztok Fajfar**

Prof. dr. Iztok Fajfar se je po končani srednji šoli vpisal na Fakulteto za elektrotehniko Univerze v Ljubljani, kjer je leta 1991 diplomiral z odliko. Po diplomi je delal najprej kot raziskovalec na Institutu Jožef Stefan, potem pa na Fakulteti za elektrotehniko Univerze v Ljubljani, kjer je leta 1997 doktoriral in se leta 2009 zaposlil kot visokošolski učitelj. Na dodiplomskem študiju poučuje različne programske jezike in tehnike programiranja za inženirje. Je avtor vrste učbenikov s področja programiranja, enega je izdala tudi prestižna mednarodna založba CRC Press. Za svoje zavzeto pedagoško delo je leta 2005 prejel Vidmarjevo nagrado. Raziskovalno se ukvarja z evolucijskimi algoritmi ter njihovo uporabo pri načrtovanju in optimizaciji elektronskih vezij. Aktivno se ukvarja še s področjem visokošolske didaktike, predvsem z izobraževanjem inženirjev. Bil je ustanovni član Slovenskega društva za visokošolsko didaktiko in vrsto let tudi njegov predsednik.